Document ID: /fineweb-2-swissfilter-quality_10-filterrobots/filtered/02817.jsonl.gz/142

Teška prometna nesreća dogodila se sinoć oko 22 sata blizu željezničkog kolodvora u Rijeci
U teškoj prometnoj nesreći koja se dogodila sinoć oko 22 sata kod križanja Krešimirove i Ulice Nikole Tesle, blizu željezničkog kolodvora u Rijeci, teže su ozlijeđene dvije osobe – vozač skutera (58) i putnik (17).
Do nesreće je došlo, potvrdili su Vijesti.TVu iz PU primorsko-goranske, na način da je vozačica (76) koja se kretala Piat Puntom Krešimirovom ulicom iz smjera Mlake prema Žabici pokušala nepropisno skrenuti ulijevo, suprotno vertikalnoj i horizontalnoj prometnoj signalizaciji, te je na taj način oduzela prednost prolaza vozaču skutera Piaggio Beverly koji se Krešimirovom kretao iz pravca Žabice u smjeru Mlake.
UPRAVO SE ČITA
Zbog toga je došlo do udarca skutera u desni bočni dio Punta, a nesretni skuteraši pali su na kolnik. Ustanovljerne su im teže tjelesne ozljede, ali nisu – na svu sreću – životno ugroženi.
Protiv 76-godišnje vozačice Fiat Punta podnesena je kaznena prijava zbog izazivanja prometne nesreće.
VIDEO DANA:
Imate zanimljivu priču, fotografiju ili video? Pošaljite na Whatsapp, Viber, MMS 097 64 65 419 ili na mail <email-pii> ili putem Facebooka i podijeliti ćemo ju sa tisućama naših čitatelja.
Pratite nas na socijalnim medijima ispod.
Dio Vijesti.TV medije.